《海天吟阁二首 其二》
明代·华汝砺

高阁吟来赋钓矶，双双白鹭傍人飞。欲消繁暑须拼饮，故惜残花忘却归。

四海风尘吾已老，一生落拓世仍违。绿萝不浅沧州趣，笑我从前迟拂衣。

作者简介：华汝砺(1523--1589)字用成，号昆源。明无锡人。嘉靖三十八年(1559)进士。授刑部郎中，升浙江按察副使，备兵温州处州。会海水暴涨。毁田庐城廓，乃启坝以分水势。